**IZDAVANJE DUPLIKATA SVJEDODŽBI I PRIJEPISA OCJENA**

Zahtjevi za izdavanje duplikata svjedodžbi ili prijepisa svjedodžbi predaju se svaki radni dan od 8:00 do 13:00 sati u tajništvu Škole.

Zahtjev za izdavanje duplikata svjedodžbe ili prijepisa ocjena možete preuzeti OVDJE.

Duplikat se izdaje najkasnije u roku od 8 dana od dana urednog podnesenog zahtjeva sa upravnom pristojbom i dokaza o uplati.

Odlukom Školskog odbora Srednje strukovne škole izrada duplikata svjedodžbe naplaćuje se 70,00 kn, a izrada prijepisa ocjena 50,00 kn. Sredstva je potrebno uplatiti na račun škole:

IBAN:    HR9523600001102718134

Poziv na broj:

Opis: Uplata za duplikat svjedodžbe/prijepis ocjena

Upravna pristojba za duplikat svjedodžbe plaća se u iznosu 70,00 kuna prema tarifnom broju 52.toč.6. Uredbe o Tarifi upravnih pristojbi (NN 8/2017.) Pristojbu plaća podnositelj zahtjeva za izdavanje duplikata svjedodžbe u trenutku predaje zahtjeva.

Osoba koja je na temelju članka 8. Zakona o upravnim pristojbama (NN 115/2016.) oslobođena od plaćanja upravne pristojbe, obvezna je uz zahtjev priložiti odgovarajuću ispravu kojom dokazuje svoj status (potvrdu/rješenje nadležnog tijela), radi oslobođenja od plaćanja upravne pristojbe na duplikat svjedodžbe.

Na temelju članka 9. stavka 2. točke 23. Zakona o upravnim pristojbama (NN 115/2016.) upravna pristojba se ne plaća za izdavanje svjedodžbi kao dokaza o stručnoj spremi i obrazovanju za nezaposlene osobe koje se javljaju na natječaje za zapošljavanje.

Dodatne informacije možete dobiti na broj telefona: 042/492 255  ili na e-mail adresu: sss@sss-vz.hr

Duplikate svjedodžbi i/ili potvrda o položenim ispitima državne mature izdaje Nacionalni centar za vanjsko vrednovanje obrazovanja

**OVJERA SVJEDODŽBI ŠKOLE**

Ministarstvo znanosti, obrazovanja i sporta zaprima učestale upite fizičkih osoba i srednjoškolskih ustanova vezano uz mogućnost ovjere preslika svjedodžbi učenika od strane školskih ustanova.

MInistarstvo skreće pažnju da postupak ovjere preslika svjedodžbi svih razreda srednje škole pripada djelokrugu rada javnih bilježnika sukladno članku 74. Zakona o javnom bilježništvu (Narodne novine, broj 78/1993, 29/1994, 162/1998, 16/2007, 75/2009 I 120/16) i nije u nadležnosti školskih ustanova.